Diari Oficial de la Generalitat Valenciana


Sumari del DOGV 6839, del 13-08-2012 (2012/7954)

RESOLUCIÓ de 27 de juliol de 2012, de la Conselleria de Presidència, per la qual s'aprova l'amortització del lloc de viceintervenció i la classificació del lloc d'adjunt a intervenció de l'Ajuntament de Xirivella.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6839

Data del DOGV
:   13-08-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/7954


Data del document
:   27-07-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 27 de juliol de 2012, de la Conselleria de Presidència, per la qual s'aprova l'amortització del lloc de viceintervenció i la classificació del lloc d'adjunt a intervenció de l'Ajuntament de Xirivella. [2012/7954]  
L'Ajuntament de Xirivella va crear al seu dia, en la plantilla municipal i en la relació de llocs de treball, el lloc de col·laboració de viceintervenció, reservat a funcionaris amb habilitació de caràcter estatal, pertanyent a la subescala d'intervenció tresoreria, categoria d'entrada.  
  
El Ple de l'Ajuntament, en la sessió del dia 26 de juny de 2012 va acordar, per mitjà de l'aprovació de la plantilla i la modificació de la relació de llocs de treball, amortitzar el lloc de col·laboració esmentat i crear un lloc de treball d'adjunt a intervenció.  
En el mateix acord plenari se sol·licita a esta Conselleria de Presidència la classificació del lloc d'adjunt a intervenció en classe segona i se'n reserva la provisió a funcionaris amb habilitació de caràcter estatal de la subescala d'intervenció tresoreria, categoria d'entrada.  
  
Després d'haver-se sotmés l'acord a audiència de l'interessat, així com a informació pública, segons s'acredita en l'expedient, per mitjà d'un anunci en el Butlletí Oficial de la Província de València número 172, de 20 de juliol de 2012, no s'han produït al·legacions.  
Vist el que disposa l'article 167.2.b de la Llei 8/2010, de 23 de juny, de la Generalitat, de Règim Local de la Comunitat Valenciana, el qual establix que són intervencions de classe segona els llocs d'intervenció en corporacions amb secretaries de classe segona i els llocs d'intervenció en règim d'agrupació d'entitats locals que tinguen secretaries incloses en classe segona o tercera; i l'article 169, segons el qual, les entitats locals podran crear discrecionalment llocs de treball de col·laboració reservats a personal funcionari amb habilitació de caràcter estatal de la subescala i categoria que pertoque per a l'exercici de funcions de col·laboració als llocs de secretaria, intervenció o tresoreria.  
  
De conformitat amb el que disposa la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes per l'article 164.1 de la Llei de 23 de juny, de la Generalitat, de Règim Local de la Comunitat Valenciana, i els articles 2.2.a, 4 i 6.2 del Decret 159/1997, de 29 d'abril, del Govern Valencià, pel qual s'aprova el reglament regulador de les competències de la Generalitat relatives als funcionaris amb habilitació de caràcter estatal, resolc:  
Amortitzar el lloc de viceintervenció de l'Ajuntament de Xirivella, de conformitat amb l'acord adoptat pel Ple de la corporació esmentada en la sessió del dia 26 de juny de 2012, i la normativa aplicable sobre provisió de llocs de treball reservats a funcionaris amb habilitació de caràcter estatal.  
Classificar el lloc d'adjunt a intervenció de l'Ajuntament de Xirivella en classe segona, el qual queda reservat a funcionaris amb habilitació de caràcter estatal pertanyents a la subescala d'intervenció tresoreria, categoria d'entrada.  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el domicili, en el termini de dos mesos comptador des de l'endemà del dia que es publique en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà del dia que es publique en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no es podrà interposar un recurs en la via administrativa, sense perjuí del que disposa l'article 44 de la Llei 29/1998, de 13 de juliol, i haurà de requerir prèviament que s'anul·le o revoque este acte, en el termini de dos mesos comptador des de l'endemà del dia que es publique en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, ja que no és substitutiu del règim de recursos en la via administrativa.   
Tot això sense perjuí que els interessats puguen exercir qualsevol altra via que estimen oportuna.  
  
València, 27 de juliol de 2012.- El conseller de Presidència: José Ciscar Bolufer.